Title: Εισαγωγή Ομήρου Ιλιάδα

Συμπληρώστε τα κενά με τις λέξεις που λείπουν

Q: 1) Ποια είναι τα ομηρικά έπη;

Τα ομηρικά έπη είναι η [...] και η [...] και αποτελούν τα αρχαιότερα έπη της ελληνικής και ευρωπαϊκής λογοτεχνίας.

2) Πότε δημιουργήθηκαν τα ομηρικά έπη;

Αποτελούν τα αρχαιότερα έπη, όχι μόνο της ελληνικής, αλλά και της ευρωπαϊκής λογοτεχνίας, που μας παραδόθηκαν ολόκληρα και τοποθετούνται χρονικά στο [...] μισό του [...] αιώνα π.Χ. Η σύνθεση της Ιλιάδας προηγείται της Οδύσσειας και τοποθετείται γύρω στο [...] π.Χ.

3) Πώς δηλώνονται οι ραψωδίες της Ιλιάδας;

Η Ιλιάδα χωρίζεται σε [...]  [...], όσα και τα γράμματα του ελληνικού αλφάβητου και δηλώνονται με ένα κεφαλαίο γράμμα.

4) Πρέπει να αντιμετωπίζεται η Ιλιάδα ως ιστορική πηγή για τον αιώνα στον οποίο αναφέρεται;

Η Ιλιάδα, ακολουθώντας το κύριο γνώρισμα της [...] ποίησης, που είναι ο [...] χαρακτήρας στο περιεχόμενό της, αναφέρεται σε ένα [...] παρελθόν γεμάτο ηρωικές πράξεις. Έτσι, αν και το έπος συντέθηκε τον [...] αιώνα, αναφέρεται σε αναμνήσεις μιας άλλης εποχής, της [...], στο τέλος της οποίας έγινε ο [...] πόλεμος ([...] αιώνας π.Χ.). Επειδή, λοιπόν, ο ποιητής αναπαριστά μιαν εποχή πολύ πιο μακρινή από τη δική του και αγνοεί πολλές λεπτομέρειες της [...] της, απεικονίζει μέσα στο έργο του έναν κόσμο που του είναι πιο πρόσφατος και οικείος. Γι’ αυτό θα δούμε ότι οι συνήθειες, οι αντιλήψεις, οι θεσμοί και τα υλικά που χρησιμοποιούν οι  ήρωες ήταν γνωστά στην εποχή του ποιητή.  Συνεπώς, λόγω των πολλών [...], δίνει περισσότερες πληροφορίες για την εποχή κατά την οποία συντέθηκε. Η Ιλιάδα μπορεί να χρησιμοποιεί ως πρώτη ύλη την ιστορία, αλλά είναι πρωτίστως ποίηση και αυτό το ιστορικό υλικό έχει υποστεί ποιητική επεξεργασία από ένα δημιουργό που ήθελε με το έργο του μάλλον να [...] το ακροατήριό του, παρά να το [...] για τα ιστορικά και κοινωνικά δεδομένα της εποχής στην οποία αναφέρεται.

5) Ποιο είναι το θέμα της Ιλιάδας;

Στην Ιλιάδα το θέμα αποκαλύπτεται στον ακροατή του έπους από τους πρώτους κιόλας στίχους. Στο πρωτότυπο, μάλιστα, κείμενο η πρώτη λέξη είναι [...] (=  [...]). Αυτό είναι και το θέμα του έπους, η [...] δηλαδή του [...] μετά τη σύγκρουσή του με τον αρχιστράτηγο των Αχαιών, τον Ατρείδη [...].

6) Ποιά ήταν η αφορμή;

Η αφορμή είναι η άρνηση του [...] να επιστρέψει την αιχμάλωτη [...] στον ιερέα του Απόλλωνα [...] , ο οποίος ζητεί από το θεό να τιμωρήσει τους Αχαιούς . Εκείνος ανταποκρίνεται και στέλνει φοβερό [...] στο στρατόπεδο των Αχαιών. Στη συνέχεια , ο ο Ατρείδης απαιτεί να πάρει στη θέση της το γέρας(= [...]  [...]) του Αχιλλέα , τη [...]. Ο Αχιλλέας θεωρεί αυτή την απαίτηση ατιμωτική για τον ίδιο και την ανδρεία που έχει επιδείξει μεταξύ των Αργείων , γι' αυτό και φιλονικεί μαζί του και τελικά αποφασίζει να αποχωρήσει από τη μάχη. Θα επανέλθει πολύ αργότερα μόνο για να εκδικηθεί το θάνατο του φίλου του [...]. Συμφιλιώνεται με τον Αγαμέμνονα και στρέφεται οργισμένος εναντίον του [...], τον οποίο και σκοτώνει.

7) Ποιο είναι το περιεχόμενο της Ιλιάδας;

Το περιεχόμενο της Ιλιάδας είναι ο [...] πόλεμος των Ελλήνων γύρω από το [...]. Μάλιστα , ποιητής δεν περιγράφει τον πόλεμο από την αρχή του, αλλά αποσπά από όλα τα χρόνια μια μικρή χρονική περίοδο που καλύπτει [...] ημέρες, πριν από την [...] της πόλης. Ακριβέστερα, το έπος τελειώνει με το θάνατο και τον ενταφιασμό του Έκτορα, του βασικού υπερασπιστή της Τροίας. Η συνέχεια (άλωση και καταστροφή της Τροίας, αιχμαλωσία των μελών της βασιλικής οικογένειας κτλ.) παρουσιάζεται σε άλλα έπη.
A: Ιλιάδα; Οδύσσεια; δεύτερο; 8ου; 750; 24; ραψωδίες; επικής; ηρωικός; ένδοξο; 8ο; μυκηναϊκής; Τρωικός; 12ος; καθημερινότητάς; αναχρονισμών; τέρψει; πληροφορήσει; μῆνις; θυμός; οργή; Αχιλλέα; Αγαμέμνονα; Αγαμέμνονα; Χρυσηίδα; Χρύση; λοιμό; πολεμικό; λάφυρο; Βρισηίδα; Πάτροκλου; Έκτορα; δεκάχρονος; Ίλιον; 51; άλωση